F'Għawdex Gonzi qal li ħames sekondi jiddeċiedu x'jiġri għall-ħames snin u bħas-soltu ma kienx korrett għax di'darba min se jivvota se jkun qed jgħid li l-ħames snin tiegħu se jiddeċiedu azzjoni ta' ħames sekondi li għandha tkun votazzjoni kontra l-falliment tiegħu u tal-partit li mexxa. Wara li qagħadt jokrob li ma setax jagħmel aktar milli seta' għall-pajjiz, il-Prim Ministru ħareġ bil-ġojjel li "Ħames minuti jiddeċiedu ħames snin!", izda aħna tal-Mazzun qlibniha u ridna ngħidulu li ħames snin se jiddeċiedu ħames minuti di'd-darba għax jaf li n-nies xebgħu minnu. Xebgħu mill-wegħdi fiergħa. Xebgħu mill-gideb. Xebgħu mill-arja zejda tal-Ministri Nazzjonalisti. Xebgħu li ħadd mill-kabinett ma jieħu risponsabilita' tal-ħnizrijiet li ilhom isiru egħxieren ta' snin. Xebgħu jħallsu tariffi tad-dawl għoljin m'għola s-sema għax xeba' galloppini Nazzjonalisti tħallew jerdgħu l-miljuni ta' ewros minn fuq l-Enemalta u x-xiri taz-zejt. Xebgħu jisimgħu lil Lou Bondi, Norman Vella u Peppi Azzopardi jaqbzu għall-gvern fuq ix-xandir ta' l-istat. Ma' dan iridu nzidu kif il-viċi-kap tal-PN, Simon Busuttil offrilna garanzija li jekk ikun l-PN fil-gvern jagħti kaz tan-nies, u din aħna għax forsi m'għandniex wiċċna blu u għalhekk ma tantx aħna ntelliġenti ma stajniex nifhmu ezatt x'ried jgħidu. Tgħid qed jgħid li l-PN mhux se jirrombla minn fuq il-poplu bħalma għamel biz-zieda esaġerata tat-tariffi u z-zieda tal-500 ewro fil-ġimgħa lill-Kabinett Nazzjonalista li kulħadd kien kontrihom ħlief il-Prim Ministru li qal li se jieħu gost jivvota favur l-għoli tat-tariffi fil-parlament? Jew qed jgħid li jrid aktar jagħti kas lil dawk li vvotawlu u jaqdihom aktar milli qiegħed jaqdihom bħalissa, hekk kif kulħadd jiffirma l- collective agreements , joħorġu d-djar tal-gvern għal bejgħ u jagħti l-permessi lil tal-qalba biex ikomplu jizvilluppaw lill-pajjizna b'zvilupp zejjed? Aħna naħsbu li għal din ta' l-aħħar kien jgħid Simon li meta jistaqsuh fuq dak li għamel ħazin il-gvern, konvenjament jgħid li ma jistax iwieġeb għax ma kienx hawn Malta. Bl-istess raġunar, m'għandux jieħu l-kreditu għal dak li l-ħin kollu li jiftaħar li għamel il-gvern tiegħu għax hu ma kienx hawn. Imma Simon vera wiċċu ta' tifel u u fil-politika tifel għadu u missu għamel il- homework sew qabel izzattat fuq it-televixin biex jieħu post Gonzi. Li nafu zgur hu li kemm Simon u kemm Gonzi m'għandhomx zejt f'wiċċhom għax iriduna nivvotaw għall-partit li ħalla korruzzjoni massiva u lampanti għaddejja, bena power-stejxin li se tkompli tniġġez u li rnexxielu joħloq tlett biljun ewro dejn ma' dawk it-tlett biljun li diġa kien għamel Eddie li ġie qabblu. Dawn iriduni nkomplu nsawtu rwieħna u mmaġinaw x'jagħmlu jekk jitilgħu dawn. Insa li xi ħadd minn dawk li għamlu l-korruzzjoni jeħluha għax dawk kollha ħbieb u benefatturi tagħhom. Insew pajjiz magħqud u nsew il-meritokrazija u l-kontabilita' għax il-PN għandhom wisq x'jaħbu. Jekk tridu tgħixu f'Infern ivvotaw lil Gonzi u l-Partit Nazzjonalista, imma wara toqgħodux teqirdu bħalma għamiltu fl-2008!
Ħames Snin Jiddeċiedu Ħames Minuti, sur Prim Ministru!